María Peláe, Sant Cugateko Teatre-Auditorian emandako kontzertua sustatzeko pankarta, 2022
**María Peláe**, jaiotzaz **María Peláez Sánchez,** (Malaga, 1990eko martxoaren 31) malagar kantautorea, abeslaria eta musikagilea da. Bi album argitaratu ditu: *Hipocondria* eta *La folcrónica*. Lehiakide gisa parte hartu zuen Antena 3en *Tu cara me suena* (2021-2022) saioaren bederatzigarren edizioan, eta hirugarren sailkatu zen. Bere musikak kritika sozial eta umore handiko letrak ditu, eta flamenkoa erritmo berriagoekin nahasten du.

Biografia
---------

Malagan jaio zen 1990eko martxoaren 31n. 13 urterekin gitarra bat oparitu zioten eta 16 urterekin perkusionista gisa lehen kontzertua eman zuen. 18 urte zituela, Medikuntzako karrera hasi baino lehentxeago, bakarlari gisa (gitarra eta ahotsa) eman zuen lehen kontzertua. Hain izan zen handia kontzertuan sentitu zuena, non uztartzeko aukera emango zion zerbait ikastea erabaki zuen, Gizarte Lana hain zuzen ere eta, geroago, Antropologia hautatu zituen.

Musika ibilbidea
----------------

2016. urtean bere lehen estudio-albuma, *Hipocondria*, argitaratu zuen, mikromezenasgo kanpaina bati esker, eta harekin bira egin zuen Espainiako hainbat hiritako areto askotan, hala nola Madrilgo Café Berlinen edo Malagako Cochera Cabareten.

Espainia Eurovisiónen ordezkatzeko finalista izan ziren bi gai konposatu zituen: *Arde*, Aitanak kantatu zuena (Sweet California taldeko Alba Reigekin batera egina) eta *Nadie se salva* (*Nil Moliner* eta Garabatorekin batera egina), Miki Núñezek *eta* Natalia Lancuzak interpretatutakoa. 2019tik aurrera, azken orduko aldaketengatik proiektu berriaren hasiera atzeratu ondoren, Youtubeko kanalera hainbat abesti igotzen hasi zen, ekoizpen modernoagorako aldaketa adierazten zutenak (Sweet Californiako Alba Reigek gomendatutako aldaketa). 

Etapa berri horretako lehen sinplea, 2019ko uztailean estreinatua, *En casa de herrero* (musikaren industriari eta artistaren beraren soinu-aldaketari buruz hitz eginez) izan zen, eta urte horretako irailean *La niña* (emakumeen homosexualitateari buruz hitz eginez, ironia erabiliz eta kutsu autobiografikoak erabiliz).

*La niña* abestiaren ondoren *Y quién no* (2020ko martxoa), *No me mires así* (*2020ko maiatza*), Alba Reigekin batera kantatua eta haren bideoklipa COVID-19 koarentenan grabatua, *La confesión* (*2020ko iraila*), *La quería* (*2020ko abendua*), Riki Rivera gitarran zela, *Te espero en jarra* (2021eko martxoan) Sandra Carrascorekin batera eta *Mi tío Juan* (gizonezkoen homesexualitatea du hizpide umore handiz). Ondoren, *Que vengan a por mí* atera zuen. Gai serioagoa izan zen, Antena 3 *El hormiguero* saioan egindako elkarrizketa batean esan zuen bezala:

> «*Begiradan gorroto handia duen jende gaztearen manifestazio bat ikustean bururatutakoa, gauza itsusi samarrak esaten eta erasotzen ari ziren pertsonei eskainia*».
> 
> 

### *Tu cara me suena eta* *La folcrónica*

2021eko uztailaren 23an, Antena 3ko *Tu cara me suena* saioaren bederatzigarren edizioan lehiakide gisa parte hartu zuela berretsi zen, Los Morancos, Lydia Bosch, Loles León, Eva Soriano, David Fernández, Rasel Abad, Nia Correia eta Agoney bezalako pertsona ospetsuen ondoan.

Bigarren finalista izan zen, Eurovisiónen Frantzia ordezkatu zuen Barbara Pravi kantaria antzeztu ondoren. Hirugarren postuan geratu zen Lola Flores imitatu zuenean. Behin baino gehiagotan aipatu du erreferentzia gisa, eta edizio osoan gogokoenetako bat izan zen.

Lehiaketa amaitu eta gutxira, *La folcrónica* izeneko bigarren estudio-albuma plazaratu zuen, bere bikotekidearekin ekoitzia, Alba Reigekin. Kanta berriekin batera aurreko urteetan kaleratutako hainbat single bildu zituen. Harekin batera, beste gai batzuk ere konposatu zituen, hala nola *Estirando el chicle* umorezko podcast-aren goiburuko gaia edo Pastora Soler-en "*No será de nadie*" gaia.

Albumean Pastora Soler, Vanesa Martín, Las niñas edo Nia Correia programa-kidea bezalako artistak daude. 

Argi eta garbi lesbiana da, eta bere abestiak eta esku-hartzeak telebistan eta prentsan erabili ditu LGBTI kolektiboa ikusarazteko.

Diskografia
-----------

### Estudio-albumak

* *Hipocondría* (2017)
* *La folcrónica* (2022)

### Sinpleak

* *Reina mora* (2017)
* *En casa de herrero* (2019)
* *La niña* (2019)
* *Y quién no* (2020)
* *No me mires así* (2020)
* *La confesión* (2020)
* *La quería* (Riki Riverarekin) (2020)
* *Te espero en jarra* (Sandra Carrascorekin)(2021)
* *Mi tío Juan* (2021)
* *Que vengan a por mí* (2021)
* *Cómo están las cosas* (NIArekin) (2022)
* *La quería* (Pastora Solerrekin) (2022)
* *Historia de vida* (Vanesa Martínekin) (2022)
* *Cuéntale* (Las niñas-ekin) (2022)
* *Por si te vas* (2022)

Telebista-ibilbidea
-------------------

**Telebista-saioak**

| Urtea | Egitaraua | Kanala | Oharrak |
| --- | --- | --- | --- |
| 2020-2021 | *Pasapalabra* | Antena 3 | Gonbidatua |
| 2021 | *Tu cara me suena 8* |
| *El Hormiguero* |
| *La noche D* | La 1 |
| 2021-2022 | *Tu cara m suena 9* | Antena 3 | Lehiakidea |
| *Zapeando* | La Sexta | Gonbidatua |
| 2022 | *La Roca* |
| *La noche D* | La 1 | Laguntzailea |
| *En el nombre de Rocío* | Telecinco | Gonbidatua |
| 2022-Orainaldia | *Y ahora Sonsoles* | Antena 3 | Laguntzailea |
| *La Roca* | La Sexta |

Sariak eta aintzatespenak
-------------------------

* 2011: Melillako Hiri Autonomoko Nazioarteko Lehiaketako lehen saria.
* 2012: Autor-Desencaja (Jaén) Andaluziako Kantu Lehiaketako lehen saria
* 2015: Kantautoreen Burgosko Lehiaketaren bigarren saria.
* 2016: Kantautoreen Burgosko Lehiaketaren lehen saria.
* 2016: Lehen saria Cantando a la Rivera de Gata de Cáceres abeslarien lehiaketan.
* 2016: Egile Kantaren Nazioarteko XV. Jaialdiko lehen saria, ‘*Abril para vivir*’, Granadan.

Erreferentziak
--------------

1. 1 2   «Alsondelpez gana el 25º Certamen Andaluz de Canción de Autor» .
2. ↑   «María Peláe, tercera clasificada en la Gran Final: "En ningún momento ha habido competición ni competencia alguna"» .
3. ↑   «Quién es María Peláe, la invitada en El Hormiguero que cambió su apellido» .
4. ↑   «Quién es María Peláe: cuál es su apellido real y por qué se lo cambió» .
5. ↑   «Primer disco de María Peláe "Hipocondría"» .
6. 1 2   «¿Quién es María Peláe, concursante de 'Tu cara me suena 9'?» .
7. ↑   «Quién es María Peláe: su música, su novia y su verdadero apellido» .
8. ↑   «María Peláe: ‘¿Mi objetivo? Destapar la doble moral y pasármelo bien’» .
9. 1 2   «María Peláe:En mi cabeza cumplí los 84 hace meses"» .
10. ↑   «El tropezón, literal, de Pablo Motos con María Peláe en 'El hormiguero'"» .
11. ↑   antena3.  (2021-07-23). «Agoney, concursante confirmado para la novena edición de 'Tu cara me suena' El cantante ya tiene experiencia en el concurso.» *antena3*.
12. ↑   «Tu Cara Me Suena 9: Estos son todos los concursantes confirmados del talent show de Antena 3 Nia, Rasel, Eva Soriano y María Peláe se unen a Los Morancos, Agoney, Loles León, David Fernández y Lydia Bosch» *los40* 2021-07-30.
13. ↑   «María Peláe, finalista de Tu cara me suena: "El porno lésbico está hecho para hombres"»  2022-03-22.
14. ↑   «QUIÉN NO SE HA DADO UN PIPAZO CON UNA AMIGA con MARÍA PELAE» *Youtube* 2022-06-21.
15. ↑   «María Peláe es ‘La folcrónica’: "Si mi pareja es una mujer, ¿por qué no voy a decirlo?"»  2022-03-22.
16. ↑   «Post anunciando los resultados del certámen de la página oficial Cantando a la Rivera de Gata» .
17. ↑   «Edición XV» .

Kanpo estekak
-------------

* María Peláe erabiltzailearen profila, Twitter zerbitzuan

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q111336885
* Commonscat Multimedia: María Peláe

---

 |

* Wd Datuak: Q111336885
* Commonscat Multimedia: María Peláe